
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1005 

20 Νοεμβρίου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης δεκαοκτώ χιλιάδων 
στρεμ. (18.000) στη θέση Ποτάμι κ.λπ. περιοχής Κοι¬ 
νοτήτων: Καλλιθέας - Αλιφείρας - Δαφνούλας - Σέκου- 
λα - Δήμου Ανδρίτσαινας Ν. Ηλείας. 1 



ΑΠΟΦΑΣΕΙΣ 

Αριθ. 1873 (1) 

Κήρυξη αναδασωτέας έκτασης δεκαοκτώ χιλιάδων στρεμ. 
(18.000) στη θέση Ποτάμι κ.λπ. περιοχής Κοινοτήτων: 
Καλλιθέας - Αλιφείρας - Δαφνούλας - Σέκουλα - Δήμου 
Ανδρίτσαινας Ν. Ηλείας. 

Ο ΔΙΕΥΘΥΝΤΗΣ ΔΑΣΩΝ Ν. ΗΛΕΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μεταγε¬ 
νέστερα με το Ν.Δ. 532/70, το Ν. 2503/97 και την οικ. 
1/1.9.97 απόφ. Γεν. Γραμ. Περιφ. Δυτ. Ελλάδος. 

2. Τ ις δ/ξεις του άρθ. 117παρ.3του Συντάγματος τηςχώρας. 

3. Τις δ/ξεις του Ν. 998/79 και ειδικότερα το άρθ. 41 παρ. 
1 και 38 παρ. γ', το Ν. 2040/92 άρθ. 12 παρ. 3. 

4. Τις δ/γές του Υπουργείου Γεωργίας 160417/1180/ 
6.7.80, 18247/3049/24.9.80, 141823/24.2.83 και 85144/ 
1468/9.9.1992. 

5. Την 2603/6.8.97 πρόταση του Δασαρχείου Ολυμπίας 
για κήρυξη της εκτάσεως που αναφέρεται στο θέμα ως α¬ 
ναδασωτέας διότι η δασική βλάστηση που την κάλυπτε κα¬ 
ταστράφηκε με πυρκαγιά την 7.7.97 και επιβάλλεται η εκ νέ¬ 
ου δάσωσή της, αποφασίζουμε: 


Κηρύσσουμε αναδασωτέα με σκοπό την επαναδημιουρ- 
γία με φυσική αναγέννηση της δασικής βλάστησης που κα¬ 
ταστράφηκε με πυρκαγιά την 7.7.1997 τη δημόσια - ιδιωτική 
και διακατεχόμενη δασική έκταση εμβαδού δεκαοκτώ χιλιά¬ 
δων (18.000) στρεμ. που βρίσκεται στις θέσεις κ.λπ. περι¬ 
φέρειας Κοινοτήτων Καλλιθέας - Αλιφείρας - Δαφνούλας - 
Σέκουλα - Δήμου Ανδρίτσαινας προσδιορίζεται από σχεδιά¬ 
γραμμα και ορίζεται ως ακολούθως. 

Τα όρια της καείσας έκτασης ξεκινούν από τη θέση Ποτά¬ 
μι Κοινότητας Καλλιθέας από όπου ξεκίνησε η πυρκαγιά κα- 
τευθύνονταιπρος βόρεια - βορειανατολικά περνούν τη Ρά¬ 
χη Ζουπιάνη και το ρέμμα,τη θέση Παλαιοχώρι και μέχρι το 
ρέμμα Αριά όπου τελειώνουν τα όρια Κοιν. Καλλιθέας. Στη 
συνέχεια ακολουθούν τα όρια Κοιν. Αμυγδαλιών μέχρι τη 
ράχη Κουζούλι και το Τζελεχοβίτικο ρέμμα όπου και αρχί¬ 
ζουν τα όρια Κοινότητας Δαφνούλας. Περνούν νότια της 
Κοινότητας από τη θέση Μαυροσυκιά και μέχρι το Ρογγοζί- 
τικο ρέμμα όπου και αρχίζουν τα όρια Κοινότητας Σέκουλα. 
Στο σημείο αυτό τέμνονται και ακολουθούν τον επαρχιακό 
δρόμο Σέκουλα - Ανδρίτσαινα περνούν από τις θέσεις Πα¬ 
λιάμπελα - Ξερακίνα και μετά το ρέμμα Διπόταμα ακολου¬ 
θούν τα όρια στην Κοινότητα Μάτεσι και φτάνουν μέχρι το 
ποτάμι Αλφειός. 

Συνεχίζουν για κάποιο διάστημα ακολουθώντας τη ροή 
του ποταμού μέχρι τη θέση Καρατζά και συνεχίζουν δυτικά 
προς τη θέση Δραχουριά και ρέμμα Ματεσέικο όπου τελει¬ 
ώνουν και τα όρια της Κοινότητας Μάτεσι και αρχίζουντα ό¬ 
ρια του Δήμου Ανδρίτσαινας. 

Περνούν από τη θέση Αγ. Θεόδωρος τέμνουν τον επαρ¬ 
χιακό δρόμο Σέκουλα - Ανδ/νας και συνεχίζουν στη θέση 
Δαφνέζατου οικισμού Συκεών και μέχριτο Μαυρόρεμμα ό¬ 
που αρχίζουν τα όρια Κοινότητας Αλιφείρας. Περνώντας 
βόρεια της Κοινότητας Αλιφείρας κινούνται προς τα βόρεια 
- βορειοδυτικά θέση Παναγιά μέχριτο ρέμμα Τζελεχοβίτικο. 
Στην συνέχεια περνούν από τη θέση Αγ. Ηλίας περιφέρειας 
Κοινότητας Αμυγδαλιών και συνεχίζουν στα όρια Κοινότη¬ 
τας Καλλιθέας. Περνούν από τη θέση Ψηλόραχη και κατα¬ 
λήγουν στο σημείο έναρξης της πυρκαγιάς που είναι και το 
σημείο εκκίνησης των ορίων της καείσης έκτασης. 

Η καείσα έκταση φαίνεται με τα όριά της στο συνημμένο 
διάγραμμα που αποτελεί αναπόσπαστο μέρος της απόφα¬ 
σης αυτής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πύργος, 3 Νοεμβρίου 1997 
Με εντολή Γεν. Γραμματέα Περιφέρειας 
Ο Δ/ντής Δασών 
ΠΑΝΑΓΙΩΤΗΣ ΣΤΑΘΟΠΟΥΛΟΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

( 2 ) 

Τροποποίηση σχεδίου πόλης Βόλου στο Ο.Τ. Γ 56. 

ΤΟ ΔΗΜΟΤΙΚΟ ΣΥΜΒΟΥΛΙΟ ΒΟΛΟΥ 
(Απόφαση 298/1997) 

Με τη 298/1997 απόφαση του Δημοτικού Συμβουλίου 
Βόλου σύμφωνα με την παρ. 3 του άρθρου 33 του Ν. 
1337/83 και τις διατάξεις του από 26.5.89/ΦΕΚ 343/τεύ¬ 
χος Δ Π.Δ., τροποποιείται το σχέδιο πόλης στο Ο.Τ. Γ 56 


που περικλείεται από τους δρόμους Λάρνακος - Παρμενί- 
δου - Λεμεσού - Λεωφ. Αθηνών στα Αϊβαλιώτικα και συκε- 
κριμένα μετατοπίζεται η οικοδομική γραμμή επί της οδού 
Λάρνακος, στην υφιστάμενη ιδιοκτησιακή κατάσταση 
πριν την έγκριση του σχεδίου πόλης, εφόσον ο δρόμος εί¬ 
ναι μόλις 4,5 μ. πλάτος όπως φαίνεται στο τοπογραφικό 
διάγραμμα, κλίμακας 1:500, που συντάχθηκε από το τμή¬ 
μα Σχεδίου Πόλης, Δήμου Βόλου και αναρτήθηκε στο Δη¬ 
μαρχείο στις 5 Σεπτεμβρίου 1997. 

Βόλος, 3 Σεπτεμβρίου 1997 

Ο Αντιδήμαρχος Βόλου 
ΓΙΩΡΓΟΣ ΔΑΝΗΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣΤΕΤΑΡΤΟ) 


Αρίθ. 29/28486/ΠΣΚ/1196 (3) 

Τροποποίηση ρυμοτομικού σχεδίου πόλεως Ευόσμου Ν. 
Θεσ/νίκης στην περιοχή του Ο.Τ. 207Β που περικλείε¬ 
ται από τις οδούς Άρεως, Βενιζέλου, Μαυρομιχάλη και 
Αγίου Κωνσταντίνου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν. Δ/τοςτης 17.7.23 «Περί σχεδίων 
πόλεων ... κ.λπ.», όπως μεταγενέστερα τροποποιήθηκαν 
και συμπληρώθηκαν και ειδικότερα το άρθρο 9. 

2. Τις διατάξεις του Α.Ν. 314/1968 (ΦΕΚ47 Α') όπως 
τροποποιήθηκαν και συμπληρώθηκαν με το αριθ. 1018/71 
Ν. Δ/γμα (ΦΕΚ 220 Α') και μετηνπαρ/φο 3του άρθρου 34 
του Νόμου 1577/85 (ΦΕΚ 210 Α'). 

3. Τις διατάξεις του αριθ. 183/86 Π. Δ/τος (ΦΕΚ 70 Α') 
και ειδικότερα το άρθρο 1. 

4. Την αριθ. ΔΠ/ΠΜ/27644/865/8.6.93 απόφαση Νομάρ¬ 
χη Θεσ/νίκης «Αναθεώρηση Ρυμοτομικού Σχεδίου πόλε¬ 
ως Ευόσμου Ν. Θεσ/νίκης...» (ΦΕΚ 702 Δ'/93). 

5. Τις διατάξεις του Ν. 2218/94 «Ίδρυση Νομαρχιακής 
Αυτοδιοίκησης... κ.λπ.» (ΦΕΚ 90 Α') όπως τροποποιήθηκε 
και συμπληρώθηκε με το Νόμο 2240/94 «Συμπλήρωση 
διατάξεων για τη Νομαρχιακή Αυτοδιοίκηση και άλλες 
διατάξεις» (ΦΕΚ 153 Α'). 

6. Την αριθ. 21/31.3.95 απόφαση Νομαρχιακού Συμ¬ 


βουλίου Θεσσαλονίκης «Οργανισμός Εσωτερικής Υπηρε¬ 
σίας και Νομαρχιακής Αυτοδιοίκησης» (ΦΕΚ 393 Β'/95). 

7. Την αριθ. 84/97 απόφαση του Δημοτικού Συμβουλίου 
Ευόσμου Ν. Θεσ/νίκης. 

8. Την 770 Πράξη του Συμβουλίου Χωροταξίας Οικι¬ 
σμού και Περιβάλλοντος Ν. Θεσ/νίκης (συνεδρία 
32η/16.9.97). 

9. Το γεγονός ότι από το κανονιστικού χαρακτήρα σκέ¬ 
λος αυτής της απόφασης δεν προκαλείται δαπάνη σε βά¬ 
ρος του Κρατικού Προϋπολογισμού ή του οικείου Ο.Τ.Α. 
(Δήμο Ευόσμου), αποφασίζουμε: 

1. Εγκρίνεται η τροποποίηση του Ρυμοτομικού Σχεδίου 
πόλεως Ευόσμου Ν. Θεσ/νίκης στην περιοχή του Ο.Τ. 207Β 
που περικλείεται από τις οδούς Άρεως, Βενιζέλου, Μαυρο¬ 
μιχάλη και Αγίου Κωνσταντίνου με την κατάργηση του προ- 
κηπίου πλάτους 4,0 μ. στο βόρειο πρόσωπο του Ο.Τ. 207Β 
απέναντι από τον χώρο πρασίνου όπως φαίνεται στο τοπ. 
διάγραμμα σε κλίμακα 1:500 που θεωρήθηκε από το Δ/ντή 
της Πολεοδομίας και συνοδεύει την απόφαση αυτή. 

2. Η απόφαση αυτή με το διάγραμμα που την συνοδεύ¬ 
ει να δημοσιευθούν στην Εφημερίδα της Κυβερνήσεως. 

3. Η ισχύς της αρχίζει από τη δημοσίευσή της στην Ε¬ 
φημερίδα της Κυβερνήσεως. 

Θεσσαλονίκη, 15 Οκτωβρίου 1997 

Ο Νομάρχης 
Κ. ΠΑΠΑΔΟΠΟΥΛΟΣ 



















9332 

Αριθ. 3090 (4) 

Ακύρωση της 400/1.4.97 απόφασης Νομάρχη Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. Δ/τος 17.7.23 «περί σχεδίωνπό- 
λεων κ.λπ.». 

2. Το άρθρο 8του Ν. 3200/55 (ΦΕΚ 97 Α') «περί διοικητι¬ 
κής αποκεντρώσεως» όπως ισχύει μέχρι σήμερα. 

3. Τηνπαρ. 12του άρθρ. 18του Ν. 2218/94 (ΦΕΚ 90 Α'), 
όπως κωδικοποιήθηκε με το άρθρ. 69του Π.Δ. 30/96 (ΦΕΚ 
21Α72.2.96). 

4. Την απόφαση Νομάρχη Ημαθίας 400/3.4.97 με την ο¬ 
ποία τροποποιήθηκε το εγκεκριμένο ρυμοτομικό σχέδιο 
της πόλης Βέροιας στο Ο.Τ. 211. 

5. Την προσφυγή του Ι.Ν. Αγ. Αναργύρων Βέροιας κατά 
της παραπάνω απόφασης που υποβλήθηκε εμπρόθεσμα. 

Επειδή σύμφωνα με τα άρθρα 1 παρ. 1 του Ν. Δ/τος της 
17.7.23 και 21 παρ. 2του ΓΟΚ/1929 οι κοινόχρηστοι χώροι 
πρέπει να προβλέπονται κατά το δυνατόν ευρύτεροι εν ό- 
ψει των μελλοντικών αναγκών της πόλης από απόψεως 
συγκοινωνίας, αισθητικής, υγιεινής κ.λπ. γι’ αυτό και ο πε¬ 
ριορισμός ή η κατάργηση των χώρων αυτών για κάλυψη 
κοινής πολεοδομικής αποκλειστικής ανάγκης επιτρέπε¬ 
ται σε όλως εξαιρετικές περιπτώσεις και με τη διπλή προ¬ 
ϋπόθεση ότι η ανάγκη αυτή δεν μπορεί να καλυφθεί με άλ¬ 
λο τρόπο και ούτε ο περιορισμός του κοινόχρηστου χώ¬ 
ρου να είναι αντίθετος προς τις γενικότερες 
πολεοδομικές ανάγκες (ΣτΕ 780/82). 

Επειδή σύμφωνα με πάγια νομολογία του ΣτΕ κάθε τρο¬ 
ποποίηση που οδηγεί σε κατάργηση ή περιορισμό κοινό¬ 


χρηστου χώρου πρέπει να είναι ειδικά αιτιολογημένη τό¬ 
σο από την άποψη ότι γίνεται για πολεοδομική ανάγκη 
που δεν μπορεί να καλυφθεί αλλιώς, όσο και από την ά¬ 
ποψη ότι ο περιορισμός του κοινόχρηστου χώρου δεν 
προσκρούει στις γενικότερες πολεοδομικές ανάγκες 
(ΣτΕ 864/82, 199/83). 

Επειδή στην προκειμένη περίπτωση, όπως προκύπτει α¬ 
πό τα στοιχεία του φακέλλου ο Νομάρχης Ημαθίας με την 
προσβαλλόμενη απόφαση προέβη στην τροποποίηση 
του σχεδίου στην πόλη της Βέροιας με τον περιορισμό 
του ακάλυπτου κοινόχρηστου χώρου πέριξτου Ιερού Να¬ 
ού της Αγίας Άννας υπέρ όμορης ιδιοκτησίας χωρίς την 
ειδική και εμπεριστατωμένη αιτιολογία που απαιτείται 
στις περιπτώσεις μείωσης κοινοχρήστου χώρου. 

Για το λόγο αυτό κρίνονται βάσιμοι και πρέπει να γίνο υν 
δεκτοί οι ισχυρισμοί του Ιερού Ναού Αγ. Αναργύρων Βέ¬ 
ροιας ότι δηλαδή η εν λόγω τροποποίηση έγινε κατά πα¬ 
ράβαση τωνπολεοδομικών διατάξεων προς όφελος ιδιω¬ 
τικών συμφερόντων. 

Επειδή μετά τα παραπάνω η έλλειψη αιτιολογίας συνι- 
ατά παράβαση νόμου πρέπει ν’ ακυρωθεί η προσβαλλό¬ 
μενη απόφαση του Νομάρχη Ημαθίας, αποφασίζουμε: 

1. Γίνεται δεκτή η προσφυγή του I. Ν. Αγ. Αναργ ύ ρων Βέ¬ 
ροιας. 

2. Ακυρώνεται η με αριθ. Τμ. Πολεοδομίας 400/3.4.97 α¬ 
πόφαση Νομάρχη Ημαθίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 13 Οκτωβρίου 1997 

Ο Γεν. Γραμματέας Περιφέρειας 
X. ΣΟΦΙΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



